*For andre skip med samme navn, se Midnatsol.*
*Denne artikkelen omhandler hurtigruteskipet fra 1982. For skipet fra 1931 med samme navn, se DS «Lyngen».*

**MS «National Geographic Explorer»** (tidligere **MS «Midnatsol» / «Lyngen»**) er et passasjerskip og tidligere hurtigruteskip som ble overlevert Troms Fylkes Dampskibsselskap (TFDS) i november 1982. Skipet var byggnummer 176 ved verftet Ulstein-Hatlø i Ulsteinvik, og kostet omkring 150 millioner kroner, hvorav staten dekket 76%. MS «Midnatsol» gikk i fast rotasjon i Hurtigruten i perioden 1982 til 2003. Fra 2005 til 2007 gikk skipet igjen i hurtigrutetrafikk under navnet MS «Lyngen». I 2007 ble hun solgt og ombygd til cruiseskip. I 2008 fikk hun navnet «National Geographic Explorer».

Historie
--------

MS «Midnatsol» i 1983 (før ombyggingen)
«Lyngen» på vei til kai i Tromsø i 2006.
Etter flere års diskusjoner og tautrekking mellom samferdselsdepartementet og hurtigruterederiene, ble det i november 1980 kontrahert tre nye hurtigruteskip. Skipene ville bli nærmest identiske i utseende og innredning, og er senere blitt kalt mellomgenerasjonsskipene. Konsesjonene på de tre skipene gikk til rederiene Vesteraalens Dampskibsselskab (VDS), Ofotens Dampskibsselskab (ODS) og Troms Fylkes Dampskibsselskap. TFDS kontraherte sitt skip ved Ulstein-Hatlø i Ulsteinvik, og 22. mai 1982 ble skipet sjøsatt og døpt MS «Midnatsol» av Elisabeth Giæver.

### I hurtigruten

26. november 1982 ble MS «Midnatsol» overlevert rederiet. 5. desember samme år startet hun på sin første rundtur i hurtigruten på nordgående fra Bergen, og erstattet gamle MS «Midnatsol» fra 1949 (som hadde fått føyd romertall II til navnet). Da mellomgenerasjonsskipene ble prosjektert var det lagt stor vekt på godsbefordring, og skipene hadde et åpent lastedekk og kran på akterskipet. Hun skilte seg fra de to andre søstrene ved å ha panoramasalong på øverste dekk. Designet tillot frakt av containere, men det gikk på bekostning av arealet tilgjengelig for passasjerer. Allerede sommeren 1983 ble det klart at skipet hadde for liten passasjerkapasitet, og i 1987 ble det inngått avtale med *Motorenwerk Bremerhaven* i Tyskland om ombygging av skipet. I mars 1988 ble MS «Midnatsol» ombygd med en prefabrikkert passasjer-seksjon der lastedekket hadde vært tidligere og panoramasalongen på øverste dekk ble utvidet.

I 1995 gjennomgikk hun en større ominnredning med nytt møblement, noe som ga forbedret komfort for både passasjerer og mannskap. I slutten av 2000 bestilte TFDS et nytt hurtigruteskip som skulle avløse MS «Midnatsol». Det ble klart at nybygget skulle overta navnet «Midnatsol», og i januar 2003 fikk gamle «Midnatsol» tilføyd romertall II. 15. april 2003 ankom MS «Midnatsol II» Bergen, og ble erstattet av nye MS «Midnatsol».

MS «Midnatsol II» ble lagt i opplag ved Fiskerstrand Verft nær Ålesund i påvente av salg. Våren 2005 lå skipet fortsatt i opplag, og rederiet sendte henne til Fosen mekaniske verksted i Rissa for klargjøring til innsats i hurtigruten igjen. Det ble ansett som uheldig å ha to skip med nesten samme navn i hurtigrutetrafikk, og MS «Midnatsol II» ble omdøpt til MS «Lyngen» 24. september 2005 i en seremoni på Lyngseidet i Troms. Hun ble deretter satt inn som avløserskip i hurtigruten. I mars 2006 fusjonerte Troms Fylkes Dampskibsselskap med Ofotens og Vesteraalens Dampskibsselskab (OVDS), og MS «Lyngen» fikk nytt skorsteinsmerke, men beholdt hjemmehavnen og navnet. Etter at MS «Narvik» ble solgt i februar 2007, ble MS «Lyngen» satt inn i fast rotasjon i hurtigruten. 10. oktober 2007 ankom skipet Bergen etter sin siste rundtur i hurtigruten.

### Etter hurtigruten

MS «Lyngen» ble i 2007 solgt til selskapet *Lindblad Expeditions*. Skipet gikk til Cityvarvet i Gøteborg for ombygging. I januar 2008 ankom hun Las Palmas for videre ombyggingsarbeider. Etter ombygging ble hun omdøpt «National Geographic Explorer» med Bahamas som flaggstat, og ble satt inn på opplevelses-cruise i august 2008.

Skipet
------

Akterskipet i 2012
Ved levering var MS «Midnatsol»s tonnasje 4 131 bruttotonn, 2 116 nettotonn, og lasteevnen var 1 301 dødvekttonn. Skipet hadde innvendige lasterom med lasteport på babord side. På akterskipet var det en åpen dekksplass med en 15 tonns kran og plass til 22 20-fots containere. Etter ombyggingen i 1988 var tonnasjen 6 167 bruttoregistertonn, 2 210 nettoregistertonn, og lasteevnen var 776 dødvekttonn.
Hovedmaskinene er to 16-sylindrede Bergen KVM-16 dieselmotorer som driver hver sin propell. Oppgitt ytelse er 6 400 hestekrefter tilsammen, noe som ga en toppfart på 19 knop på prøveturen. Skipet er utstyrt med 2 stk. Ulstein type 90 TV sidepropeller i baugen med ytelse 400 hestekrefter hver. Nødgeneratoren blir drevet av en Daimler OM 422 A åttesylindret (V8) dieselmotor med ytelse 243 kW.

MS «Midnatsol» var ved levering sertifisert for 410 passasjerer i innenskjærsfart. Køyekapasiteten var 166. Etter ombyggingen i 1988 var skipet sertifisert for 505 passasjerer, og køyekapasiteten var økt til 322. Skipet har panorama-salong midtskips på øverste dekk, romslig resepsjon, og hydraulisk utfellbar landgang.

### Som cruiseskip

I 2008 ble skipet ombygd og omklassifisert fra kombinert laste- og passasjerskip til passasjerskip. Skipet er ommålt til 6 471 bruttotonn, 1 942 nettotonn og lasteevne 1 301 dødvekttonn. Hun er utstyrt med fremoverrettet sonar og isradar med 3cm bølgelengde. Ifølge rederiet har «National Geographic Explorer» plass til 148 passasjerer fordelt på 81 lugarer. 13 av lugarene har egen balkong, og 6 lugarer er suiter. Per 2018 eies skipet av LEX Explorer LCC i Seattle, USA, mens dokument- og driftsansvaret innehas av Lindblad Expeditions LLC.

Se også
-------

* Liste over hurtigruteskip

Litteratur
----------

* Dag Bakka jr. – *Hurtigruten, sjøveien mot nord* (side 182). Seagull Publishing 2003 – ISBN 82-91258-17-1
* Mike Bent – *Coastal Express: The Ferry to the Top of the World* (engelsk). Conway Maritime Press Limited, 1987. ISBN 0-85177-446-6

Kilder
------

* Hurtigrutemuseet: Historien Midnatsol (1982) Besøkt 16. november 2018
* Skipsmagasinet - Hurtigrutene.info: MS Midnatsol/Lyngen (LLMH) Besøkt 16. november 2018
* Mike Bents hurtigrutesider – MS Midnatsol[*død lenke*] Besøkt 16. november 2018
* DNV GL - National Geographic Explorer Besøkt 16. november 2018
* Fakta om Fartyg: M/S Midnatsol (1982) Besøkt 16. november 2018

Eksterne lenker
---------------

* (en) IMO 8019356 – kategori av bilder, video eller lyd på Commons Rediger på Wikidata
* (en) MS «Lyngen» – DNVs skipsregister Rediger på Wikidata

* (en) MS «Lyngen» – Den internasjonale sjøfartsorganisasjonen Rediger på Wikidata
* (en) Lindblad Expeditions - National Geographic Explorer Besøkt 16. november 2018

| * v
* d
* r
Alle kystruteskip |
| --- |
| *Skip med navn som har vært brukt flere ganger, har byggeår i parentes* |
| 1893–1945 | 
* DS «Vesteraalen» (1891)
* DS «Sirius»
* DS «Olaf Kyrre»
* DS «Erling Jarl» (1895)
* DS «Jupiter» (1856)
* DS «Sigurd Jarl» (1894)
* DS «Orion»
* DS «Kong Halfdan»
* DS «Capella»
* DS «Astræa»
* DS «Haakon Adalstein»
* DS «Lyra» (1905)
* DS «Haakon Jarl» (1879)
* DS «Richard With» (1909)
* DS «Midnatsol» (1910)
* DS «Hera»
* DS «Polarlys» (1912)
* DS «Finmarken» (1912)
* DS «Kong Haakon»
* DS «Kong Harald» (1890)
* DS «Neptun»
* DS «Haakon VII»
* DS «Dronning Maud»
* DS «Sanct Svithun» (1927)
* DS «Mira»
* DS «Irma»
* DS «Prinsesse Ragnhild»
* DS «Lofoten» (1932)
* DS «Nordnorge» (1924)
* DS «Prins Olav»
* DS «Nordstjernen» (1937)
* DS «Ariadne»
* MS «Hadsel»
* MS «Ragnvald Jarl» (1930)
* DS «Sigurd Jarl» (1942)
* DS «Christiania»
* DS «Skjerstad»

 |
| 1945–2021 | 
* MS «Erling Jarl» (1949)
* MS «Midnatsol» (1949)
* MS «Vesterålen» (1950)
* MS «Sanct Svithun» (1950)
* MS «Nordlys» (1951)
* MS «Håkon Jarl» (1952)
* MS «Polarlys» (1952)
* MS «Barøy» (1952)
* MS «Nordstjernen» (1956)
* MS «Finnmarken» (1956)
* MS «Ragnvald Jarl» (1956)
* MS «Harald Jarl» (1960)
* MS «Lofoten» (1964)
* MS «Kong Olav»
* MS «Nordnorge» (1964)
* MS «Midnatsol» (1982)
* MS «Narvik»
* MS «Vesterålen» (1983)
* MS «Kong Harald» (1993)
* MS «Richard With» (1993)
* MS «Nordlys»
* MS «Nordkapp»
* MS «Polarlys» (1996)
* MS «Nordnorge» (1997)
* MS «Finnmarken» (2002)
* MS «Trollfjord»
* MS «Midnatsol» (2003)
* MS «Spitsbergen»
* MS «Havila Capella»
* MS «Havila Castor»
* MS «Havila Polaris»
* MS «Havila Pollux»

 |
| Reserve-og avløserskip | 
* DS «Lofoten» (1884)
* DS «Røst»
* DS «Andenæs»
* DS «Olaf Trygvesøn»
* DS «Tordenskjold»
* DS «Mosken»
* DS «Kong Gudrød»
* DS «Mercur»
* DS «Barøy» (1929)
* DS «Nova»
* DS «Ryfylke»
* DS «Nordnorge» (1883)
* DS «Lyra» (1912)
* DS «Lyngen»
* DS «Dronningen»
* DS «Saltdal»
* MS «Ottar Jarl»
* DS «Oslo»
* MS «Sørøy»
* MS «Alta»
* MS «Kronprinsesse Märtha»
* MS «Salten»
* DS «Jupiter» (1916)
* MS «Meteor»
* MS «Ingøy»

 |